অভ‚তপূর্ব জনসমর্থন পেয়েছে শিশুদের এ আন্দোলন। সব শ্রেণি-পেশার মানুষ তাদের উত্থাপিত নয় দফা দাবির প্রতি জানিয়েছে কুণ্ঠাহীন সমর্থন, দিয়েছে উৎসাহ। আমাদের দেশের বাবা-মা’রা তাদের সন্তানদেরকে রাজনীতি, মিছিল, মিটিং থেকে সব সময় দূরে রাখতে চান। কিন্তু এবারই আমরা ব্যতিক্রম দেখলাম। মা তার সন্তানকে মিছিলে যেতে উৎসাহিত করেছেন। খাবার নিয়ে গেছেন আন্দোলনরত আদরের সন্তানের জন্য। শুধু নিজের সন্তান নয়, রাজপথে থাকা অন্য শিশুর মুখেও তুলে দিয়েছেন এক মুঠো খাবার পরম মমতায়। কিন্তু কেন? রাজনীতি আন্দোলন ইত্যাদির প্রতি বিতৃষ্ণ অভিভাবকরা কেন সন্তানদের আন্দোলনে যেতে উৎসাহিত করেছেন?